**Pepa mo na Fakamatalaga mo na Fehoahoaniga ki nā vāega tau ki te iloa oi Tuhituhi ma Faitau**

Ko tēnei pepa e kautū ki nā fehoahoaniga tau te ola malōlo lelei e kavatu e te Survivor Experiences Service. Ko nā fehoahoaniga tau te ola malōlo lelei e fehoahoani atu ke kē nafatia, ma ke haogalemū ma logotonu koe i te vaitaimi e i loto ai koe i tēna tautuaga. E mafai ke aofia ai ni:

* Faufautua – ko te faufautua e aofia ai te talatalanoa ma he tino tautua fakapitoa ki nā vāega mātuia na ke kuia (e taku ko he Fautua). E mafai ke fehoahoani atu kia te koe ke hakili ni auala ke mafai ke kē nafatia ai ma fakatotoka koe mai nā vāega na ke kuia.
* Mirimiri – Mirimiri e tai ve ko te fofō. Ko he itūkaiga fofō faka-Maoli. E aofia ai nā vāega tau te ola faka te agaaga (spirituality)
* Nā tahi vāega e fehoahoani atu kia te koe, ke kē lagona ai te haogalemū ma te logotonu.

Kafai e iei ho hē mālohi i te tau akoga o he mea, e kehe foki te tulaga e iei ai to mafaufau, pe hē kātoatoa nā vāega i te tulaga e tatau ke galue ai te mafaufau, ko te mātou tautuaga fakapitoa tau te ola malōlo lelei e mafai ke fehoahoani atu ke filifili te mea e pitohili ona talafeagai mo koe.

Ko te vāega muamua o tēnei pepa e faka kautū ki nā itū tau te ola malōlo lelei iē e ki mātou kavatua. Ko te vāega to na lua o tēnei pepa e fakamaina atu ai pe nia nā mea e tatau ke fai kafai e fofou koe ke fakaaogā nā tautuaga tau te ola malōlo lelei iēnei.

**Vāega 1 – Tautuaga tau te Ola Malōlo lelei**

Aihea te iei ai ni a mātou tautaga tau te ola malōlo lelei?

Kafai e kē fakaaogā nā tautuaga a te Survivor Experiences Service, e fakahoa e koe i kina nā vāega fakahāuā na ke kuia ka koi lalo koe o ni tauhiga. E ono mafai ke faigatā tēnei vāega. E mafai ke iei ni o lagona e pupuna ake. E ono ke lagona te fiafia ona ai kua fakaleoa na vāega nae nofo ma koe. E ono mafai koe ke fāfia, pe lagona te manava (relief). E mafai ke kē lagona te ita, fanoanoa, pe ni iētahi lagona. Ko ki mātou e fofou ke fakamautinoa ko koe e totoka, ma e kē lagona te haogalemū ma te logotonu ite taimi e fakaaogā ai e koe tēna tautuaga.

E mafai ke tuku atu e ki mātou ni fehoahoaniga e maua fua tau te ola malōlo lelei ite taimi e fakaaogā ai e koe te tautuaga tēna. E mahani lava ona kavatu ni talanoaga tau te ola malōlo lelei e taki 4-6 ke fehoahoani atu ai. E taumafai mālohi foki ki mātou ke fehoahoani atu ke hakili he tautuaga e avanoa mo he taimi mataloa kafai e kē manakomia.

Kafai koe e popole ki to ola malōlo faka te mafaufau, fehokotaki ki to fōmai mahani pe ko he tautuaga tau te ola malōlo faka-te-mafaufau. Kafai koe, pe ko hētahi, kua afāina, fehokotaki ki nā leoleo i te 111.

Ko ni a te aofia ai?

Kafai e filifili e koe ke fakaaogā a mātou tautuaga tau te ola malōlo lelei, iēnei nā vāega e tutupu:

* E gālulue ki mātou fakatahi ma koe ke hakili he tautuaga tau te ola malōlo lelei e pitohili ona talafeagai ma o manakoga.
* E mafai ke foki e ki mātou au fakamatalaga ke fehokotaki atu ai koe ki tēnei tautuaga, pe filifili foki koe ke fehokotaki hako lava koe kiei. Ki mātou e lea kiei i ni iētahi fehoahoaniga fakapitoa e kē manakomia.
* Ko tēna tautuaga ka fakaavanoa ho lātou taimi ke fakafetaui atu ai. E mafai ke fai mata-kite-mata (face to face), hokotaga kui i te faka-vitio, pe kui i nā laina telefoni.
* Ko tēnei tautuaga ka ia faua he peleni ma koe agai ki nā vāega ka fakatino i loto o nā fakatalanoaga ma koe. Kafai e kē manakomia ni iētahi fehoahoani (mo te fehokotakiga, maina, fakatotoka, pe fakamanatu) e fehoahoani ke fakatonu e ki lātou. Ka fakatonu foki e ki lātou nā femalagaakiga, kafai e manakomia.
* Ko tēnei tautuaga mo to ola malōlō lelel e mulimuli lava ki tau peleni.
* E mafai ke hui to mafaufau pe fakamuta te fakaaogāgia o tēnei tautuaga mo te ola malōlō lelei i hō he taimi.
* Ka fehokotaki hako tēnei tautuaga mo te ola malōlō lelei ki te tautuaga a te Survivor Experience kafai:
* E lelei mo koe ke fakaauau
* E hē ki lātou mafaia oi faka fehokotaki atu koe
* Koe kua hē auai ki nā talanoaga.

Puipuia(o fakamatalaga)

* Ko au fakamatalaga ma nā vāega uma e tautala ai koe ka teu ma e puipuia.
* Ko tēnei tautuaga mo te ola malōlō lelei e ono tatau ke fahoa au fakamatalaga puipuia kafai:
* Ko koe e lea kiei agai ki he afainaga mātuiā kia te koe pe ko he tahi tino. Kafai ko tēnei vāega e tutupu, ko tēna tautuaga e fakailoa e lātou ki leoleo pe ko te tautuaga tau te ola malōlo faka te mafaufau. Ko tēna tautuaga e fakahoa oi oti e lātou nā fakamatalaga iē e manakomia.
* Koe e tuku mai ni vāega e aofia ai koe i loto, pe e peleni, ni holigā tulāfono mātuiā. Kafai e tutupu tēnei vāega, ko tēna tautuaga e fehokotaki ki leoleo. Ko tēnei tautuaga ka fehoahoani ki te ola malōlō lelei ka fakahoa oioti e ki lātou nā fakamatalaga e talafeagai.
* Ko he fale fāmahino e ia kakami aloakia te tautuaga ke tuku ake nā fakamatalaga. Ko tēnei tautuaga ka fehoahoani ki te ola malōlō lelei ka fakahoa oioti e ki lātou nā fakamatalaga e talafeagai.

**Vāega 2 – Maliliega ke kau fakatahi ki na tautuaga tau te ola malōlo lelei**

Kafai koe e maina ki nā fakamatalaga i loto o tēnei pepa, ma e fofou koe ke fakaaogā he tautuaga tau te ola malōlo lelei, fakamolemole lea mai, pe tiki te puha i te pepa.

Kafai koe e fofou ke fakaaogā nā tautuaga mo te ola malōlō lelei, e manakomia ke ki mātou iloa ni fakamatalaga agai kia te koe. E mafai ke fakiloa mai nā fakamatalaga iēna kui i te fakatumu o tēnei pepa ma fakaliliu mai i te meli pe ko te imeli, telefoni mai, pe imeli mai he vitio pe he fekau puke faka leo (audio) ei loto ai nā vāega uma e manakomia ke ki mātou iloa. Ko nā vāega ke fehokotaki mai ai e tuhi atu i te fakaikuga o tēnei pepa.

Fakamolemole lea mai:

* To igoa kātoa:
* To aho fanau:
* To tuātuhi:
* Nā itūkāiga fehoahoani e fofou koe ke fakaaogā (fakatakitakiga, faufautua, mirimiri, hē ke mautinoa, iētahi):
* Itūkaiga fehoahoani e hili atu kia te koe pe e manakomia mo to ola malōlo lelei. E aofia ai nā vāega ve ko te itūpā kautū pe ko te koga pe ko nā manakoga ke ulufale:
* Nā itūkāiga fehoahoani iē na lelei mo koe i nā taimi kua teka (kafai na iei):
* Nā itūkāiga fehoahoani iē nae hē lelei mo koe i nā taimi kua teka (kafai e iei)
* Faiga tonu nae lagolagogia – kafai e talafeagai, fakamolemole lea mai kia te ki mātou kafai e iei ni fehoahoaniga na ke kuia ma nae hapoti atu ke maina ai koe ki iēnei fakamatalaga pe na filifili ai e koe vefea tēnei tautuaga mo te ola malōlō lelei:
* Ietahi fehoahoani e manakomia – e lelei kafai e fakataumuna mātou ki he tautuaga tau te ola malōlo lelei kafai e iei ho hē kātoatoa te mālohi pe ni iētahi manakoga tatau lava? E fehoahoani lahi lele atu tēnei vāega. Ioe/Heai

Fakamolemole fakailoa mai pe ko tefea te tautuaga tau te ola malōlō lelei e fofou koe ke fakaogā. Kafai e fakatumu e koe te pepa, fakamolemole hekolo tau filitiliga.

* Tautoko Mai. Tautoko mai e ki lātou hapotia koe ke galulue ma he tautuaga tau te ola malōlo lelei te e ia mafaia oi tautali o manakoga ma e pili atu.
* Personal Advocacy and Safeguarding Adults Trust (Trust mo te Fēkega o na manakoga o tagata tautokatahi ma te Puipuiga o na Tino Matutua). E iei o lātou iloa fakapitoa ke fehoahoani ai ki nā tino iē e hē kātoatoa te mālohi agai ki te taulotoga/puke o ni vāega, te tulaga o te fakaaogāgia o te mafaufau, ma e hē kātoatoa nā vaega ote mafaufau ke puke gofie ai.
* E fia fakaaogā e au he tautuaga tau te ola malōlo e ko filifilia. Fakamoelemole fakailoa mai te igoa o te tautuaga tēna, nā itūkāiga fehoahoani e tuku mai e ki lātou, mā nā fakamatalaga ke fehokotaki ai kiei:

Kafai e fakatumu e koe te pepa, fakamolemole tuku ma to haini ki lalo ma te aho na ke fakatinoa ai:

* Haini:
* Aho:

**E fehokotaki vefea mai**

E mafai koe ke fehokotaki mai i nā auala iēnei:

* Telefoni 0800 456 090. Numela telefoni i Auhetalia ko te 1800 456 032. Nā itula telefoni 8:30am-4:30pm taimi Niuhila.
* Meli pukupuku 8328
* Imeli [contact@survivorexperiences.govt.nz](mailto:contact@survivorexperiences.govt.nz)
* E mafai koe ke tuhi mai kia te ki mātou i te Survivor Experiences Service | PO Box 805, Wellington 6140
* Kafai ko koe e tutuli, hē lelei te fakalogo, pe punitia lava te fakalogo, hē lelei te tautala pe faigatā ke fakaleoa nā tala, e mafai ke fakaogā e koe te tautuaga a New Zealand Relay Service ite tuātuhi ite vāteatea ko te. [www.nzrelay.co.nz](http://www.nzrelay.co.nz)